ผมไปตรวจพบว่าติดเชื้อหนองในเทียม (คลาไมเดีย) ตอนนี้ได้รับการรักษาโดยให้รับประทานยา Doxycycline 100mg 2ครั้ง เช้า เย็น 14วัน ผมอยากทราบว่าเมื่อผมรับประทานยา Doxycycline ผมสามารถทาน กาแฟ น้ำอัดลม ได้หรือไม่ครับ และสามารถออกกำลังกายวิ่ง และเล่นฟิตเนสได้ตามปกติไหมครับ
สวัสดีค่ะ Bell,ยา doxycycline ปกติไม่ควรทานพร้อมกับยาแคลเซียมเสริม รวมถึงอาหารที่มีแคลเซียมสูง เพราะจะมีผลต่อการดูดซึมของยา และทำให้ระดับยาในเลือดลดลง ซึ่งจะมีผลต่อการออกฤทธิ์ของยาได้ ดังนั้น การทานพร้อมกับกาแฟ หากมีนมเป็นส่วนผสมในกาแฟ ก็อาจมีผลต่อการดูดซึมของยาได้ค่ะ เพราะนมเป็นอาหารที่มีแคลเซียมสูงสำหรับน้ำอัดลม เนื่องจากไม่มีแคลเซียม จึงสามารถทานพร้อมกับยาได้ ไม่ได้มีผลไปลดประสิทธิภาพของยาลง อย่างไรก็ตาม ผลข้างเคียงของการทานยา doxycycline นั้น อาจทำให้มีอาการคลื่นไส้ อาเจียน ปวดท้อง จุกเสียดท้อง แน่นท้อง ดังนั้น การทานพร้อมน้ำอัดลม อาจทำให้อาการเหล่านี้เป็นมากขึ้นได้ค่ะส่วนการออกกำลังกายวิ่ง หรือเล่นฟิตเนสนั้น สามารถทำได้ตามปกติค่ะ หากร่างกายไม่ได้มีอาการอ่อนเพลียอยู่ก่อน